Source: http://docplayer.hu/16071711-I-az-emberi-jogok-europai-birosaganak-iteleteibol.html
Timestamp: 2018-12-12 05:56:24
Document Index: 24761128

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

I. AZ EMBERI JOGOK EURÓPAI BÍRÓSÁGÁNAK ÍTÉLETEIBÔL - PDF
Download "I. AZ EMBERI JOGOK EURÓPAI BÍRÓSÁGÁNAK ÍTÉLETEIBÔL"
1 I. AZ EMBERI JOGOK EURÓPAI BÍRÓSÁGÁNAK ÍTÉLETEIBÔL 1. Jog az élethez (az egyezmény 2. cikke); L.B.C vs. Egyesült Királyság (1998. június 9-i ítélet) A tények ban az Egyesült Királyság a Karácsony-szigetek körzetében több légköri kísérleti atomrobbantást hajtott végre. A panaszos apját, aki ezidôben a brit hadseregben szolgált, felettesei arra utasították, hogy a robbantások során társaival együtt a robbantás helyszínétôl bizonyos távolságra felsorakozzanak, fejüket a robbanástól elfordítsák, szemüket a robbanás alatt és utána még 20 másodpercig csukva tartsák. A panasz szerint a brit hatóságok szándékosan, kísérleti céllal tették ki a katonákat a robbanás hatásainak. A panaszos 1966-ban született, 1970-ben állapították meg nála a leukémiát. Kórházi felvételekor kórlapján a betegség valószínû okaként azt tüntették fel, hogy apja sugárbetegségben szenvedett. Hosszú kezelésen ment keresztül ben tudta meg a Karácsony-szigeti nukleáris kisérletek áldozatainak egyesületétôl, hogy a kísérleteknél jelenlévô számos katona gyermekénél állapították meg a rákbetegség különféle formáit, így a leukémiát is. Jelenleg is orvosi kezelésben részesül, s tart attól, hogy születendô gyermekeire is átöröklôdik betegsége. A panasz szerint az Egyesült Királyság azzal, hogy a leukémia diagnosztizálását megelôzôen nem látta el megfelelô tanácsokkal a szüleit azt illetôen, hogy születendô gyermekük élete veszélynek van kitéve, és ha mégis gyermekük születik, ôt fokozott orvosi megfigyelésben és gondozásban kell részesíteni, megsértette az egyezmény 2. cikkét, amely szerint a törvény védi mindenkinek az élethez való jogát. Az ítélet. A bíróságnak mindenekelôtt azt kellett eldöntenie, hogy a 2. cikk alkalmazható-e a panaszra, tekintve, hogy az e rendelkezéssel tilalmazott élettôl való megfosztásra ténylegesen nem került sor. Több korábbi ítéletéhez hasonlóan itt is arra az álláspontra helyezkedett, hogy a 2. cikk nem csak arra kötelezi az államokat, hogy tartózkodjanak az élettôl való szándékos és jogtalan megfosztástól, hanem arra is, hogy megfelelô lépéseket tegyenek a joghatóságuk alatt álló személyek életének megóvása érdekében. Ezért elôször azt kellett a bíróságnak eldöntenie, hogy az ügy tényeire a 2. cikk alkalmazható-e, és ha a válasz igenlô, akkor kell megvizsgálni, hogy az állam minden tôle elvárhatót megtett-e annak megakadályozásáért, hogy a panaszos élete veszélybe kerüljön. A bíróság megállapította: korabeli mérések azt mutatják, hogy a Karácsony-szigeteken végrehajtott robbantások során azon a helyen, melynek közelébe a katonákat vezényelték, nem mértek veszélyes mérvû sugárzást, valamint hogy a panaszos apja a kísérletek idôpontja és a gyermek megszületése közötti idôszakban soha nem jelzett egészségügyi problémát a hatóságoknak. Ebbôl következôen a brit hatóságok joggal feltételezhették, hogy a panaszos apja, aki mintegy 10 évvel gyermeke fogantatása elôtt vett részt a nukleáris kísérletekben, nem kapott sugárbetegséget. A bíróság döntésénél azt is figyelembe vette, hogy két, lényegében egymással ellentétes szakvélemény létezik. A szakvélemények egyik csoportja szerint, melyek az atomerômûvek környezetében élô lakosság körében tapasztalható nagyszámú gyermekkori leukémia megbetegedéseket vizsgálták, erôs statisztikai összefüggés mutatható ki azt illetôen, hogy a beteg gyermekek édesapjai túlnyomórészt az atomerômû alkalmazottai voltak, illetôleg hogy atomerômûvekben alkalmazott férfiak gyermekei között az átlagosnál nagyobb számú leukémiás megbetegedés következett be. A szakvéleményeknek egy másik csoportja, mely a hirosimai és a nagaszaki bombázások áldozataitól született gyermekek körében végzett felmérésre alapult, semmiféle szignifikáns növekedést nem tapasztalt az e gyermekek esetében elôforduló leukémia vagy non-hodgin s szindroma megbetegedések számában. A bíróság úgy látta, a tudományos bizonyítékok nem támasztják alá meggyôzô módon, hogy az apák radioaktivitásnak kitett volta meghatározó, vagy akár jelentôs tényezô a gyermekek leukémiás megbetegedésében. Ezért a bíróság szerint, figyelembe véve annak alacsony valószínûségi fokát, hogy a panaszos apja a kísérleti atomrobbantások során olyan veszélyes mérvû sugárzásának lett volna kitéve, amibôl megszületendô gyermekét illetôen fokozott kockázatra kellett volna következtetni, az állam terhére nem állapítható meg olyan kötelezettség, hogy akár a panaszos szüleit tájékoztatnia kellett vol- FUNDAMENTUM / SZÁM döntés után / 135
2 na arról, hogy születendô gyermekük esetleg beteg lesz, akár megszületését követôen a panaszos esetleges betegségének megelôzése érdekében bármilyen intézkedést kellett volna tennie. Az Egyesült Királyság tehát nem sértette meg az egyezmény 2. cikkét. 2. Telefonlehallgatás büntetôügyben (az egyezmény 8. cikke); Valenzuela vs. Spanyolország 1 (1998. július 30-i ítélet) A tények. A panaszost bûnösnek mondták ki a spanyol bíróságok abban, hogy egy korábbi nôismerôsét és annak vôlegényét, valamint családját telefonon és levélben számos esetben megfenyegette és sértegette, anélkül, hogy személyazonosságát felfedte volna. Az eljárás a sértetteknek ismeretlen tettes elleni feljelentésére indult. Mivel a fenyegetô levelekben és telefonokban említett tények, illetôleg az ismeretlen által használt szófordulatok arra utaltak, hogy a telefonáló az egyik sértett, a vizsgálóbíró hozzájárult a munkahelyi telefonok lehallgatásához. A lehallgatás eredménye azt mutatta, hogy a továbbra is érkezô telefonhívások valóban a munkahelyrôl erednek, azon belül is a személyzeti osztályról, melynek vezetôjét köztudottan bosszantotta, amiért korábbi munkatársnôje elhagyta, és mással jegyezte el magát. A lehallgatások során nem találtak közvetlen bizonyítékokat arra, hogy a munkahelyi vezetô az ismeretlen telefonáló, mivel az nem szólt bele a telefonba, így nem lehetett azonosítani. A bíróság a következô közvetett bizonyítékokra alapította ítéletét: a terhelt hosszabb idôn keresztül nem is rejtette véka alá, hogy nagyon bosszantotta, amiért volt menyasszonya elhagyta. A hívások nagy része a munkahelyrôl, azon belül is a személyzeti osztályról származott. A névtelen levelek egy részéhez mellékelt fényképek a vállalat levéltárából származnak, melyhez egyedül a személyzeti osztály munkatársai férhettek hozzá. A panasz szerint a telefonlehallgatások sértették a panaszosnak a magánélet és a levelezés tiszteletben tartásához való, az egyezmény 8. cikkében biztosított jogát, mely szerint Mindenkinek joga van arra, hogy magán- és családi életét, lakását és levelezését tiszteletben tartsák. A bíróság ítélete a következôkbôl indult ki. Azt már korábbi ítélkezési gyakorlatában kimunkálta, hogy az egyezmény 8. cikkében biztosított jog a levelezés tiszteletben tartására kiterjed a telefonbeszélgetések tiszteletben tartására is, amivel a lehallgatás kétségtelenül ellentétben áll. Az is vitathatatlan viszont, hogy a 8. cikk 2. bekezdése a büncselekmények felderítése érdekében bizonyos feltételek esetén megengedhetônek tartja a lehallgatást. A bíróság a korábbi lehallgatási panaszügyekben hozott ítéleteiben megfogalmazott elveket is figyelembe véve a következôképpen foglalta össze azokat a feltételeket, melyeknek fenn kell állniuk ahhoz, hogy a lehallgatást jogosnak tekinthessék. A lehallgatásnak a törvény erre vonatkozó elôírásaival összhangban kell történnie. E törvénynek meg kell felelnie a jogállami követelményeknek, ami azt jelenti, hogy az érintett számára megismerhetônek és megfelelôképpen világosnak kell lennie ahhoz, hogy megítélhesse, milyen következményekkel jár, ha a törvényt majd vele szemben alkalmazzák. Mivel a lehallgatást a dolog természete folytán titokban végzik, nagy a kockázata a hatalom önkényes gyakorlásának, ezért a lehallgatást szabályozó törvénnyel szemben az is követelmény, hogy abból mindenki számára világosan ki kell tûnnie azoknak a körülményeknek, melyek között, és azoknak a feltételeknek, amelyekkel a közhatalom szervei a lehallgatásokat végezhetik. A világos és részletes szabályokra azért is szükség van, mert a lehallgatási technikák folyamatosan fejlôdnek. Végül a törvény elôírásainak meg kell felelniük a következô minimális garanciáknak: pontosan meg kell határoznia a személyek azon körét, akikkel szemben bírói úton elrendelhetô a lehallgatás, meg kell határozni azokat a bûncselekményeket is, melyekkel kapcsolatban a lehallgatás elrendelhetô, és a lehallgatásokat idôben korlátozni kell. A törvénynek rögzíteni kell a lehallgatott beszélgetésekrôl szóló jegyzôkönyv felvételének eljárási szabályait, meg kell határozni annak biztosítékait, hogy a felvételeket érintetlenül, a maguk egészében továbbítsák a bíróhoz és a védelemhez, módot adva az ellenôrzésre. Végül pontosan meg kell határozni azokat a körülményeket, melyek között a rögzített felvételeket törölni kell, vagy a szalagot meg kell semmisíteni, kiváltképp ha a gyanúsított elleni eljárást megszüntetik. Az ügyben a bíróság arra a következtetésre jutott, hogy a spanyol jogszabályok nem rendelkeztek a szükséges egyértelmûséggel arról, hogy a személyek milyen körét lehet lehallgatni, milyen bûncselekmény miatt lehet a lehallgatást elrendelni, meddig tarthat a lehallgatás, milyen eljárási szabályok irányadók a lehallgatott beszélgetésekrôl szóló jegyzôkönyvek felvételére, valamint a rögzített beszélgetések felhasználásának és megsemmisítésének módjára. Ezért a panaszos telefonbeszélgetéseinek lehallgatása nem tekinthetô jogszerûnek, mivel a jogszerûség elsô feltétele: a világos és mindenki számára érthetô jogi szabályozás nem teljesült. Spanyolország tehát megsértette az egyezményt. 136 / döntés után SZÁM / FUNDAMENTUM
3 3. Fedett ügynök agent provocateur tisztességes eljárás büntetôügyben (az egyezmény 6. cikke); Teixeira de Castro vs. Portugália (1998. június 9-i ítélet) A tények. A kábítószerkereskedelem felderítésére folytatott vizsgálódásai során a portugál rendôrség két civilruhás tisztviselôje többször is próbálkozott információt szerezni V. S.-tôl, akirôl a rendôrség tudta, hogy többször adott el kisebb tételekben kábítószert, hogy a jövedelembôl saját kábítószer-szükségletét fedezze. A rendôrök abban a reményben, hogy szállítóját azonosítani tudják, felajánlották, néhány kilónyi hasist vesznek tôle. V. S. ráállt, de ekkor nem tudott szállítót felhajtani. Késôbb a rendôrök megint jelentkeztek nála, és jelezték, hogy most heroin érdekelné ôket. Ekkor említette V. S. a panaszos nevét, akivel össze is hozta a rendôröket. A panaszos vállalta, hogy szerez heroint, s néhány nap múlva ismeretlenektôl valóban szerzett is. A kialkudott ár ellenében átadta a rendôröknek, akik ekkor felfedték magukat, és letartóztatták a panaszost. A meginduló büntetôeljárás során a panaszos az egyezménynek a tisztességes eljárással kapcsolatos rendelkezéseire is hivatkozva azzal védekezett, hogy a rendôrök bírták rá a bûncselekményre, melyet rábeszélésük nélkül nem követett volna el. A bíróság bûnösnek mondta ki és hat év börtönre ítélte. Indokolásában hangsúlyozta, hogy a fedett ügynök és az agent provocateur alkalmazását a törvény nem tiltja, ha a vádlott szabadságának feláldozását magasabb érdekek védelme igazolja. Arra is rámutatott, hogy a bûnösség megállapítása elsôsorban a két civilruhás rendôrtisztviselô vallomásán alapul. A panasz és a védekezés. A panasz szerint a büntetlen elôéletû panaszos nem követett volna el bûncselekményt, ha az agent provocateur-ként eljáró civilruhás rendôrök akik egyébként elöljáróik tudta és felhatalmazása nélkül jártak el, és eljárásukat bíróság sem engedélyezte és ellenôrizte, erre nem veszik rá. Ez a módszer nem egyeztethetô össze a tisztességes eljárás követelményeivel. A portugál kormány azzal védekezett, hogy a legtöbb állam törvényhozása különleges eszközök felhasználását engedélyezi a kábítószerkereskedelem elleni harcban. A demokratikus társadalmaknak, melyeknek alapjait kezdi ki a kábítószerekkel való visszaélés, meg kell találniuk azokat az új technikákat, melyekkel megvédhetik magukat. Mind a portugál belsô jog, mind az ENSZ évi kábítószeregyezménye és az Európa Tanács pénzmosás elleni egyezménye alapján ezért elfogadható a fedett ügynökök felhasználása. A két rendôrtiszt egyébként nem agent provocateur volt, hanem fedett ügynök. Agent provocateur az, akinél az ügynök tevékenységének eredményeként jön létre a bûncselekmény elkövetésének szándéka. A jelen esetben ez a szándék lappangó formában már megvolt a panaszosban, s az ügynökök tevékenységének eredményeként pusztán az alkalom teremtôdött meg a meglévô szándék realizálódására. Sem a rendôrök, sem az ügy többi szereplôi nem gyakoroltak nyomást a panaszosra, hogy bûncselekményt kövessen el. A bíróság ítélete. Bevezetésként a bíróság kiemelte, hogy a bizonyítékok értékelése az eljárást lefolytató bíróságok hatásköre. A strasbourgi bíróság csak azt ellenôrizheti, hogy az eljárás egésze ideértve a bizonyítékok beszerzésének módozatait is, megfelelt-e a tisztességes eljárás követelményeinek. Az egyezmény nem tiltja, hogy a büntetôeljárás vizsgálati szakaszában rejtett informátorokat is ígénybe vegyenek, kiváltképpen ha a bûncselekmény jellege ezt szükségessé teszi. Ahogyan azonban a bíróság erre már többször is rámutatott (például a Kostowski vs. Hollandia ügyben, A.166.), az így beszerzett bizonyítékok felhasználása a bírósági eljárás során már más megítélés alá esik. Fedett ügynökök mûködését csak a törvény által pontosan körülírt helyzetekben szabad igénybe venni, és alkalmazásukat megfelelô garanciákkal kell körülbástyázni. Ez az elv a kábítószerkereskedelem elleni küzdelemre is vonatkozik. A szervezett bûnözés elleni harc kétségtelenül megfelelô intézkedések alkalmazását igényli, a tisztességes eljáráshoz való jog egy demokratikus társadalomban azonban olyan kiemelkedô jelentôségû, amit nem lehet feláldozni a célszerûség oltárán. Az egyezmény 6. cikkében megfogalmazott követelmények a tisztességes eljárásról a legegyszerûbbtôl a legbonyolultabbig minden eljárásra egyaránt alkalmazandók. Ezeket az elveket a jelen ügyre alkalmazva a bíróság megállapította: még a portugál kormány sem állította, hogy a két rendôrtisztviselô eljárására egy bíró által elrendelt és ellenôrzött kábítószer elleni akció keretében került volna sor. Az sem állapítható meg, hogy a hatóságoknak jó okuk lett volna feltételezni, hogy a panaszos kábitószerkereskedô, ellenkezôleg: büntetlen elôéletû volt, és még a büntetôeljárást megelôzô vizsgálatot sem rendeltek el vele szemben. Nem is volt a rendôrség számára korábbról ismert személy, csak véletlenszerûen, V.S. közbejöttével bukkantak rá. A kábítószer nem a lakásában volt, harmadik személyektôl szerezte. Semmi nem támasztja alá azt sem, hogy a bûnelkövetési szándék eleve megvolt nála. Mindebbôl az a következtetés adódik: a két rendôrtiszt nem arra szorítkozott, hogy vizsgálja a panaszos esetleges bûnös tevékenységét, hanem aktív ráhatásukkal ôk bírták rá a bûncselekmény el- FUNDAMENTUM / SZÁM döntés után / 137
4 követésére. Végül a bíróság azt is megállapította, hogy a portugál bíróság döntô mértékben a két rendôr vallomására alapította a bûnösség megállapítását. Mindezek alapján a bíróság arra a megállapításra jutott, hogy a két civilruhás rendôrtiszt tevékenysége túlment a fedett ügynöki tevékenységen azáltal, hogy ôk bírták rá a panaszost a bûnelkövetésre, és semmi sem mutat arra, hogy a panaszos az ô aktív ráhatásuk nélkül is elkövette volna a bûncselekményt. Szerepük abban, hogy a panaszos bûncselekményt követett el és az, hogy a bûnösség megállapítását lényegében erre alapozta a bíróság, azt jelenti, hogy a panaszost eleve megfosztották a tisztességes eljáráshoz való jogtól. Ezért a 6. cikk 1. bekezdését megsértették. 4. Tulajdoni ígény bíróság elôtti érvényesítésének korlátozása; az egyezmény alkalmazása a hatályba lépése elôtt keletkezett vagyoni igényekre; (egyezmény 6. cikk, Elsô jegyzôkönyv 1. cikk); Vasilescu vs. Románia (1998. május 22-i ítélet) A tények. A panaszos lakásában a rendôrség 1966-ban vagyoni érték engedély nélküli birtoklásának gyanúja miatt házkutatást tartott, melynek során nagymennyiségû aranyérmét foglalt le. Késôbb kiderült, hogy a házkutatásra hatósági határozat nélkül került sor. Néhány hét múlva a rendôrség a cselekmény társadalomra veszélyességének csekély volta miatt megszüntette az eljárást, azonban a lefoglalt érméket nem adta vissza, hanem átvételi elismervény ellenében a Román Nemzeti Bank helyi fiókjának adta át ben a panaszosnak az aranyérmék hollétére vonatkozó érdeklôdésére azt a tájékoztatást adta, hogy irattárában nincsen nyoma annak, hogy a panaszos ellen 1966-ban bármiféle nyomozati cselekményt végeztek volna. Ezt követôen a panaszos kérelmet nyújtott be a Legfôbb Ügyészségen az aranyérmék visszaszolgáltatása iránt. A válasz szerint sem házkutatási, sem lefoglalási határozatot nem hoztak sem 1966-ban, sem azt követôen. Ennek némileg ellentmondva a Belügyminisztérium arról adott tájékoztatást, hogy ban valóban elrendelték nyomozati cselekmény végzését az aranyérmékkel kapcsolatban, késôbb azonban a rendôrség úgy határozott, hogy nem folytatja az ügyet. Ennek ellenére a BM szerint az érmék lefoglalására vonatkozó határozatot az argei elsôfokú bíróság mellett mûködô ügyész hatályban tartotta. A panaszos keresetére megindult per eredményeként a bíróság kötelezte a Nemzeti Bankot az aranyérmék visszaszolgáltatására. Indokolásában rámutatott, hogy azokat a rendôrség jogsértô módon, házkutatási és lefoglalási határozat nélkül foglalta le. A Nemzeti Banknak az ítélet elleni fellebbezését elutasították ben azonban a legfôbb ügyész nagyjából az egykori magyar törvényességi óváshoz hasonló jogkörében eljárva kezdeményezte a Legfelsôbb Bíróságnál a jogerôs ítélet hatályon kívül helyezését. A Legfelsôbb Bíróság ennek eleget téve a korábbi ítéleteket október 20-án hatályon kívül helyezte, megállapítva, hogy a bíróságoknak az ügyben nem volt hatáskörük eljárni, minthogy a román büntetôeljárási törvény szerint annak, akinek jogait büntetôeljárás során tett intézkedéssel megsértették, a panasszal érintett rendôrség tevékenységét felügyelô ügyészhez, nem pedig a bírósághoz kell fordulnia. A panasz szerint az egyezmény 6. cikkének azon rendelkezése ellenére, hogy mindenkinek joga van arra, hogy ügyét a törvény által létrehozott...bíróság...tárgyalja, és hozzon határozatot polgári jogi jogai és kötelezettségei tárgyában, Románia nem tette lehetôvé, hogy az aranyérmék visszaadására vonatkozó igényt polgári bíróság döntse el, továbbá, hogy sérültek a panaszosnak az egyezmény elsô jegyzôkönyv 1. cikkében biztosított jogai is. E cikk szerint Minden természetes vagy jogi személynek joga van javai tiszteletben tartásához. Senkit sem lehet tulajdonától megfosztani, kivéve, ha ez közérdekbôl és a törvényben meghatározott feltételek, valamint a nemzetközi jog általános elvei szerint történik. E cikk második bekezdése értelmében Az elôzô bekezdésben foglaltak nem korlátozzák az államok jogát olyan törvények alkalmazásában, melyeket szükségesnek ítélnek ahhoz, hogy a javaknak a köz érdekében történô hasznosítását szabályozhassák, illetôleg az adók, közterhek vagy bírságok megfizetését biztosítsák. Az ítélet. A román kormány sem vitatta azt, hogy Vasilescu asszony követelése az aranyérmék visszaszolgáltatására az egyezmény 6. cikke értelmében polgári jogi követelés. Az sem volt vita tárgya, hogy a panaszos nem tudta kieszközölni, hogy ügyében bíróság döntsön; a román jog szerint az ilyen ügyekben döntési jogosultsággal rendelkezô ügyészség a strasbourgi bíróság szerint nyilvánvalóan nem tekinthetô az egyezmény szóhasználata szerinti bíróságnak. 2 Nem tekintette meggyôzônek a román kormánynak azt az érvét sem, hogy a Legfelsôbb Bíróság tévesen alkalmazta a jogot, amikor azt állapította meg, hogy az ügyben eljáró bíróságoknak nem volt hatáskörük, mert a bíróságok téves jogalkalmazásáért is végsô soron az államok a felelôsek. Végeredményként a bíróság megállapította, hogy Románia megsértette az egyezmény 6. cikkét, mert nem biztosította a panaszos bírósághoz fordulási jogát. 138 / döntés után SZÁM / FUNDAMENTUM
5 Annak megítélésénél, hogy megsértették-e a panaszosnak javai békés élvezetéhez való jogát, másszóval hogy az aranyérmék lefoglalása megsértette-e az elsô jegyzôkönyv 1. cikkét, a bíróság a következôkbôl indult ki. Mindenekelôtt abban kellett állást foglalni, hogy a bíróság joghatósága, melyet Románia június 20- án fogadott el, kiterjed-e egy olyan panaszügyre, mely ez elôtt, 1966-ban történt. A bíróság erre igenlô választ adott, mert az aranyérmék elvétele folyamatos jogsértô helyzetet eredményezett, mely június 20. után is fennmaradt. Ennek az álláspontnak a kialakításánál a bíróság korábbi esetjogára hivatkozva 3 nagy súllyal vette figyelembe, hogy az aranyérmék lefoglalása az 1966-ban érvényes román jogszabályok szerint is jogsértô volt. A panaszos tulajdonjoga az érméken fennmaradt, annak birtokolásától azonban megfosztották, és maguk a román bíróságok is arra a következtetésre jutottak (habár ítéletüket késôbb a Legfelsôbb Bíróság hatályon kívül helyezte), hogy az aranyérmék jog szerint a panaszost illetik meg. Ezt érdemben egyébként a román kormány sem vitatta. Ezért a bíróság megállapította, hogy az aranyérmék lefoglalása, illetôleg visszaszolgáltatásuk elmulasztása az elsô jegyzôkönyv 1. cikkébe ütközik. 5. A többszöri elítélés tilalma (Egyezmény Hetedik jegyzôkönyv 4. cikk); Oliviera vs. Svájc (1998. július 30-i ítélet) A tények. A panaszos síkos, jeges úton vezetve elvesztette uralmát autója felett, belecsúszott az út szélén parkoló másik autóba, majd onnan tovább csúszva összeütközött egy harmadik autóval, melynek vezetôje súlyos sérüléseket szenvedett. A rendôrbírói kihágási eljárás keretében augusztus 12-én 200 svájci frank pénzbírságot szabtak ki a panaszossal szemben a közúti közlekedésrôl szóló törvény alapján, mert nem a havas, jeges útviszonyokhoz igazodó sebességgel vezetett, elvesztette az uralmát gépjármûve felett, és ezáltal balesetet okozott. Ezt követôen január 25-én a Btk án alapuló büntetôparancsot bocsátottak ki a panaszos ellen 2000 frank megfizetésére. Ez a rendelkezés a harmadik gépkocsi vezetôjének közlekedési balesettel okozott súlyos testi sértést nyilvánítja bûncselekménynek. Fellebbezésében a panaszos azt kifogásolta, hogy e büntetôparancsot a ne bis in idem elvének megsértésével bocsátották ki, mert a rendôrbíróságon a balesetért már megbüntették. A svájci felsôbíróságok, amellett, hogy a rendôrbíró által kiszabott bírságot (melyet a panaszos már kifizetett) a 2000 CHF pénzbüntetésbôl levonni rendelték azzal az indokkal, hogy a panaszost nem szabad súlyosabb büntetéssel sújtani, mint amit kiszabtak volna ellene, ha a két cselekményt egyszerre bírálják el, a fellebbezést elutasították. Érveik: a panaszost nem büntették meg kétszer ugyanazért a cselekményért; a rendôrbíróság által kiszabott bírság a közúti közlekedési szabályok megszegése miatt történt (az útviszonyoknak meg nem felelô sebességgel való vezetés), e kihágás megállapíthatósága pedig független attól, keletkezett-e sérülés, és ha igen, milyen. A bíróság által kiszabott pénzbüntetés alapjául egy más tényállású bûncselekmény szolgál, mely akkor valósul csak meg, ha az elkövetô által okozott baleset súlyos sérülést eredményez. Az egyszerûbb eljárási szabályok szerint bonyolódó rendôrbírói eljárást a balesetet követôen rövid idôn belül lefolytatják. A jelen esetben a rendôrbírói eljárás idején még nem lehetett tudni, hogy a panaszos bûncselekményt is elkövetett, mert az okozott sérülés jellege, súlyossága, a gyógyulás idôtartama akkor még nem volt ismert. A második eljárás megindításának feltételei csak a rendôrbírósági eljárás befejezése után keletkeztek. Ettôl függetlenül is azzal, hogy az elsô eljárásban kiszabott pénzbírságot a második eljárásban kiszabott pénzbüntetésbe betudták, olyan helyzetbe hozták a panaszost, mintha a kétféleképpen minôsülô cselekményét egy eljárásban bírálták volna el. A panasz szerint Svájc megsértette az egyezményt, kiváltképpen a hetedik jegyzôkönyvének 4. cikkét, mely így rendelkezik: Ha valakit egy állam büntetô törvényének és büntetô eljárási törvényének megfelelôen egy bûncselekmény kapcsán már jogerôsen felmentettek vagy elítéltek, e személlyel szemben ugyanennek az államnak az igazságszolgáltatási szervei ugyanezen bûncselekmény miatt nem folytathatnak büntetôeljárást és vele szemben abban büntetést nem szabhatnak ki. Az ítélet. A bíróság szerint ez az ügy tipikus példája az alaki halmazatnak, amikor is egyetlen cselekmény két vagy több bûncselekményt valósít meg. Az alaki halmazat sajátja, hogy egyetlen bûncselekmény két külön bûncselekményre oszlik, a jelen esetben a közlekedési szabályok megsértésére és testi sértés gondatlan okozására. A bíróság szerint ebben a szituációban semmi olyan elem nincsen, amely sértené a hetedik jegyzôkönyv 4. cikkét, mert ez a rendelkezés tilalmazza, hogy valakit ugyanazon bûncselekményért kétszer vonjanak büntetôjogi felelôsségre. Azokban az esetekben viszont, ahol alaki halmazat áll fenn, egyetlen cselekmény két bûncselekményt valósít meg. Nincs FUNDAMENTUM / SZÁM döntés után / 139
6 tehát arról szó, hogy a panaszost egyetlen bûncselekmény miatt kétszer vonták volna felelôsségre. Svájc tehát nem sértette meg a ne bis in idem tilalmát. 4 JEGYZETEK (Összeállította: Bán Tamás) 11. Az ítéletében a Bíróság a következô korábbi ítéleteire hivatkozott: Malone vs. Egyesült Királyság, Kruslin vs. Franciaország, Huvig vs. Franciaország, Masson és Van Zon vs. Hollandia, Leutscher vs, Hollandia, Halford vs. Egyesült Királyság és Kopp vs. Svájc. 12. Itt érdemes megjegyezni, hogy eltérôen a magyartól, a bíróság ítéleteinek hivatalos angol és a francia nyelve különbséget tesz a bíróság két válfaja között, az egyik a court (cour), a másik a tribunal. Az elsôt lényegében az állami bíráskodás rendszerében mûködô bíróságok jelölésére használják, a másodikat minden egyéb, bíráskodási funkciót végzô testületre, mint amilyen a választottbíróság, munkaügyi, vagy kereskedelmi egyeztetô bizottság, vagy bíróság, a különféle szakmák fegyelmi testületei stb. Az egyezmény a bírósághoz fordulás jogáról beszélve a tribunal szót használja, ennek megfelelôen azokban a panaszügyekben, melyek tárgya, hogy teljesült-e a bírósághoz fordulás lehetôsége, a strasbourgi bíróság sem követeli meg, hogy a jogvitát eldöntô szerv állami bíróság legyen. Elfogadja más szerv eljárását is, ha az függetlennek, pártatlannak, mûködési garanciáit illetôen a végrehajtó hatalom általi befolyásolás lehetôségétôl mentesnek tekinthetô. 13. Lásd többek között a Papamichalopoulos vs. Görögország (A 26-B) és a Loizidou vs. Törökország (1996. december 16-í ítélet) ügyeket. 14. A ne bis in idem-elvnek a strasbourgi bíróság általi megítélésének további részletei iránt érdeklôdô olvasó kedvéért jegyzem meg, hogy egy több tekintetben hasonló, lényeges pontokon azonban ettôl eltérô ügyben Gradinger vs. Ausztria (A.328-C, október 23-i ítélet) a bíróság megállapította a hetedik jegyzôkönyv 4. cikkének a megsértését. 140 / döntés után SZÁM / FUNDAMENTUM